b'\n_START_ARTICLE_\nURL\n_START_PARAGRAPH_\nURL ali enoli\xc4\x8dni krajevnik vira (angle\xc5\xa1ko Uniform Resource Locator) je naslov spletnih strani _NEWLINE_v svetovnem spletu._NEWLINE_Vsaka spletna stran ima edinstven naslov, ki jo enoli\xc4\x8dno dolo\xc4\x8da, prav tako, kot enoli\xc4\x8dno dolo\xc4\x8da telefonska \xc5\xa1tevilka telefonskega naro\xc4\x8dnika. \xc4\x8ce iz revije, \xc4\x8dasopisa in knjige, s televizije ali z vizitke prepi\xc5\xa1emo naslov URL, lahko s spletni brskalnikom obi\xc5\xa1\xc4\x8demo in uporabljamo ta vir, ne glede na to, kje v svetu se nahaja ra\xc4\x8dunalnik, ki ta vir vzdr\xc5\xbeuje. Podobno, kot imamo v telefoniji telefonske imenike, imamo v spletu imenike oziroma sezname naslovov URL, s katerim izku\xc5\xa1eni internetovci najdejo veliko tistega, kar jih zanima. Eno zvrst imenikov imenujemo spletni iskalniki.'